# Viverrins

Viverrinae és la més gran de les quatre subfamílies de la família dels vivèrrids, i engloba les genetes, algunes civetes asiàtiques, i els dos linsangs africans. Està formada per un total de 22 espècies, que representen dues terceres parts del total dels vivèrrids.
La majoria de membres de Viverrinae viuen exclusivament a l'Àfrica, amb l'excepció de la geneta comuna, la qual es troba també a Europa, i les cinc civetes dels gèneres Viverra i Viverricula, les quals viuen a l'Índia i al sud-est asiàtic. Els seus hàbitats favorits són les praderies, les sabanes, les muntanyes i les selves tropicals.

## Característiques

Els vivèrrids es troben entre les famílies primitives dels carnívors, amb esquelets molt similars als dels fòssils que daten de l'Eocè, amb fins a 50 milions d'antiguitat. Presenten formes variades, però que generalment recorden els gats. La majoria tenen urpes retràctils o parcialment retràctils, un os al penis (característic de molts mamífers), i una glàndula odorífera anal.
Les mides dels Viverrinae varien dels 33 centímetres i els 650 grams dels linsangs africans fins als 84 centímetres i els 18 quilos de pes de la civeta africana.
Són animals nocturns i, generalment, solitaris, amb una excel·lent oïda i vista. Malgrat pertànyer a l'ordre Carnivora, són omnívors. Com a reflex d'això, les seves dents carnisseres estan relativament subdesenvolupades.

## Classificació

Sembla probable que els linsangs africans estiguin estretament relacionats amb la geneta, encara que la col·locació d'aquests grups en relació a les civetes Viverrinae sigui incerta.

### Espècies

* Subfamília Viverrinae
** Gènere Civettictis
*** Civeta africana (Civettictis civetta)
** Gènere Genetta
*** Geneta d'Etiòpia (Genetta abyssinica)
*** Geneta d'Angola (Genetta angolensis)
*** Geneta de Bourlon (Genetta bourloni)
*** Geneta crestada (Genetta cristata)
*** Geneta comuna (Genetta genetta)
*** Geneta de Johnston (Genetta johnstoni)
*** Geneta rubiginosa (Genetta maculata)
*** Geneta pardina (Genetta pardina)
*** Geneta aquàtica (Genetta piscivora)
*** Genetta poensis
*** Geneta servalina (Genetta servalina)
*** Geneta de Villiers (Genetta thierryi)
*** Geneta tacada (Genetta tigrina)
*** Geneta gegant (Genetta victoriae)
** Gènere Poiana
*** Linsang de Leighton (Poiana leightoni)
*** Linsang africà (Poiana richardsonii)
** Gènere Viverra
*** Civeta de Malabar (Viverra civettina)
*** Civeta tacada (Viverra megaspila)
*** Civeta malaia (Viverra tangalunga)
*** Civeta grossa de l'Índia (Viverra zibetha)
** Gènere Viverricula
*** Civeta petita de l'Índia (Viverricula indica)

## Referències

* 1 2 Wozencraft, W. C. Wilson, D. E.; Reeder, D. M. (editors). Mammal Species of the World (en anglès). 3a edició. Baltimore: Johns Hopkins University Press, 16 novembre 2005, p. 548-559. ISBN 9780801882210.
* ↑ (anglès) Wozencraft, W. Chris. Macdonald, D.. The Encyclopedia of Mammals. Nova York: Facts on File, 1984, p. 134–135. ISBN 0-87196-871-1.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :